ტიერა ვეკი

ტიერა ელენა ვეკი (; დ. 11 აგვისტო, 1995, ფილადელფია, პენსილვანია, აშშ) — ამერიკელი რეპერი და მომღერალი. კარიერის დასაწყისში იყენებდა ფსევდონიმს „Dizzie Dizz". სადებიუტო სტუდიური ალბომი, Whack World, გამოვიდა 2018 წლის მაისში და კრიტიკოსების ფართო მოწონება დაიმსახურა. კომპოზიციამ „Mumbo Jumbo" მიიღო ნომინაცია 61-ე ყოველწლიური გრემის დაჯილდოებაზე საუკეთესო მუსიკალური ვიდეოს კატეგორიაში. მუსიკოსს გამოშვებული აქვს კომპოზიციები ბიონსესთან, ალიშა კისთან, Tyler, The Creator-სა და მელანი მარტინეზთან ერთად.

 ადრეული ცხოვრება 
ვეკი დაიბადა 1995 წელს ჩრდილოეთ ფილადელფიაში. ის დედამ ორ უმცროს და-ძმასთან ერთად გაზარდა. მუსიკოსი ინტროვერტი იყო, რის გამოც ხშირად წერდა. სწორედ ამ დროს დაინტერესდა მუსიკით. ვეკმა სიმღერა ისწავლა ბენჯამინ რაშის სამხატვრო აკადემიაში.

15 წლის ასაკში დაიწყო კარიერა ფსევდონიმით „Dizzle Dizz". ამ დროს საცხოვრებლად ატლანტაში გადავიდა, თუმცა მალევე ფილადელფიაში დაბრუნება მოუწია.

 კარიერა 
2015 წლისთვის ვეკი დაბრუნდა ფილადელფიაში და ხმის ინჟინერსა და მუსიკალურ პროდიუსერ კენეტ სიმსთან ერთად დაიწყო მუსიკაზე მუშაობა. 2017 წელს მუსიკოსმა კონტრაქტი გააფორმა ლეიბლ Interscope Records-თან. სწორედ ამ დროს გახდა ჯონი მონტინა მისი მენეჯერი. 2017 წლის მარტში გამოუშვა სადებიუტო ნამუშევარი „Tierra Whack“. 2017 წლის ოქტომბერში გამოუშვა ახალი სინგლი „Mumbo Jumbo". ამავე პერიოდში გამართა ტურნე Flying Lotus-თან ერთად.

სადებიუტო ალბომი, Whack World, გამოვიდა 2018 წლის 30 მაისს. ნამუშევარმა კრიტიკოსთა მოწონება დაიმსახურა. ალბომში შემავალი თითოეული სიმღერა ზუსტად ერთწუთიანი იყო. მუსიკოსმა გამოაქვეყნა სიმღერები ინსტაგრამზე, თითოეულს კი თან ახლდა მოკლე ფილმი. ზოგიერთმა კრიტიკოსმა ვეკი მისი ელიოტს შეადარა. კომპოზიციამ „Mumbo Jumbo" მიიღო ნომინაცია საუკეთესო მუსიკალური ვიდეოს კატეგორიაში 2019 წლის გრემის დაჯილდოებაზე.

მუსიკოსმა იმავე პერიოდში გამოუშვა მუსიკალური კლიპი სინგლისთვის „Unemployed". ვიდეოში იყვნენ შემდეგი მუსიკოსები: Kash Doll, CupcakKe, Mulatto, Tay Money და That Girl Lay Lay. მან ჩაწერა კოლაბორაციული ნამუშევარი Meek Mill-სადა Childish Gambino-სთან ერთად. 2018 წელს მან გამართა ტურნე 6lack-სთან ერთად. 2019 წლის 19 თებერვალს დაიწყო სიმღერების გამოშვება. მან 5 კვირის განმავლობაში 5 კომპოზიცია გამოუშვა, მათ შორის: „Only Child", „Clones", „Gloria", „Wasteland" და „Unemployed". 

იმავე წელს ითანამშრომლა Flying Lotus-თან და გამოუშვა ნამუშევარი „Yellow Belly" მუსიკოსის 2019 წლის ალბომისთვის Flamagra. 2019 წელს იმღერა რამდენიმე ფესტივალზე, მათ შორის კი Coachella-ზე, Primavera Sound-ზე, Lollapalooza-ზე, Outside Lands-ზე, Camp Flog Gnaw-ზე, Osheaga-სა და Austin City Limits-ზე. მუსიკოსის სიმღერა „Unemployed" გამოიყენეს თამაშში FIFA 20.

მელანი მარტინეზთან ერთად დაწერა სინგლი „Copy Cat", რომელიც გამოვიდა 2020 წლის 10 თებერვალს. იმავე წლის მაისში ამერიკელ რეპერ Lil Yachty-სთან ერთად გამოუშვა კომპოზიცია „T.D". ნამუშევარი კოლაბორაციული სტილის იყო და მასში გამოჩნდნენ ისეთი მუსიკოსები, როგორიცაა ASAP Rocky და Tyler, Creator. კომპოზიცია ბილბორდის ცხელ ასეულში 84-ე ადგილზე გავიდა. იმავე პერიოდში ალიშა კისთან ერთად ჩაწერა სიმღერა „Me x 7" კისის მეშვიდე სტუდიური ალბომისთვის, Alicia, რომელიც გამოვიდა 2020 წლის სექტემბერში.

2020 წლის ოქტომბერში ვეკმა გამოუშვა ახალი სინგლი სახელწოდებით „Dora". 2020 წლის ნოემბერში მუსიკოსი გამოვიდა Apple-ის სადღესასწაულო რეკლამაში „The Magic of Mini". აქ იმღერა ახალი სინგლები, „Peppers and Onions" და „feel good". 2021 წლის აპრილში გამოუშვა სინგლი სახელწოდებით „Link". 2021 წლის დეკემბერში გამოუშვა სამი EP, Rap?, Pop? და R&B?.

 პირადი ცხოვრება 
ვეკი პოეზიით პატარაობაში დაინტერესედა. ეს მისთვის იყო საშუალება გამკლავებოდა ინტროვერტობას. მუსიკოსი ამჟამად ფილადელფიაში დედასთან და ორ და-ძმასთან ერთად ცხოვრობს. მისი თქმით ფილადელფია მისი სახლია. მას ჰყავს კატა, რომელსაც სტარკი ჰქვია წყლის ბრენდის Whole Foods-ის გამო. მუსიკოსი არ სვამს ალკოჰოლს და არ ეწევა სიგარეტს. ვეკს მწერებზე აქვს ალერგია. სწორედ ამის შესახებაა მისი მუსიკალური კლიპი „Bugs Life".

 დისკოგრაფია 

 Whack World (2018)
 World Whack Wild (2024)

 რესურსები ინტერნეტში 

 სქოლიო 

კატეგორია:დაბადებული 11 აგვისტო
კატეგორია:დაბადებული 1995
კატეგორია:ამერიკელი ჰიპ-ჰოპ შემსრულებლები
კატეგორია:ამერიკელი ჰიპ-ჰოპ მუსიკოსები
კატეგორია:ამერიკელი ქალი მომღერლები
კატეგორია:ამერიკელი ქალი მუსიკოსები
კატეგორია:ამერიკელი რიტმ-ენდ-ბლუზ მომღერლები
კატეგორია:ამერიკელი რიტმ-ენდ-ბლუზის მუსიკოსები
კატეგორია:ცოცხალი ადამიანები